ഇത് യഥാർത്ഥ ജീവിതസംഭവങ്ങൾ ആധാരമാക്കി തിരക്കഥയെഴുതാത്ത ഒരു പരമ്പരയാണ്
ഇതിൽ പ്രത്യക്ഷപ്പെടുന്ന വ്യക്തികൾ നടത്തുന്ന പ്രസ്താവനകളുടെ ആധികാരികത
ആമസോണിന് ഉറപ്പിക്കാനാവില്ല. ആമസോൺ ഈ പരിപാടിയിലെ ഉള്ളടക്കം
പിന്തുണയ്ക്കുന്നില്ല. പ്രേക്ഷകർ വിവേകപൂർവം കാണുക.
കുട്ടിയായിരിക്കുമ്പോൾ ഒരിക്കൽ എനിക്ക് ഗുരുതരമായ അസുഖം പിടിപെട്ടു.
അച്ഛൻ എന്നെ എല്ലാ ഡോക്ടർമാരുടെയും അടുത്ത് കൊണ്ടുപോയി സാദ്ധ്യമായതെല്ലാം ചെയ്തു.
ഒരുപാട് പൂജകളും ചെയ്തു.
പിന്നീട് ദയാനന്ദ സരസ്വതിയുടെ ശിഷ്യനും,
പ്രമുഖനായ യോഗിയും അദ്ധ്യാപകനുമായിരുന്ന,
ആര്യസമാജത്തിൽ നിന്നുള്ള സ്വാമി ശ്രദ്ധാനന്ദ.
എനിക്ക് കുഴപ്പമൊന്നുമില്ല വീട്ടിൽ കൊണ്ടുപോകാൻ അമ്മയോട് പറഞ്ഞു.
ഞാൻ വളർന്നു വലുതാവുമ്പോൾ ശ്രദ്ധാനന്ദ എന്ന് പേരിടണമെന്നും പറഞ്ഞു.
സാഗർ, മദ്ധ്യപ്രദേശ്, 2021
രണ്ടുതരം ആളുകളുണ്ടെന്ന് ഞാൻ കരുതുന്നു,
സാധാരണക്കാരും, അസാധാരണക്കാരും.
മുരളി മനോഹർ മിശ്ര എന്നു പേരുള്ള ഒരാളുടെ വസ്തു ആ വഴിയിൽ ഉണ്ടായിരുന്നു.
-അദ്ദേഹത്തെപ്പറ്റി നിങ്ങൾക്ക് അറിയുമോ? -ഇല്ല, എനിക്കറിയില്ല.
ഒരിക്കൽ ഇവിടെ ഒരുവീട്ടിൽ ഒരു മിശ്ര കുടുംബം താമസിച്ചിരുന്നു. അവരെപ്പറ്റി അറിയുമോ?
എനിക്കവരെപ്പറ്റി അറിയില്ല.
ഒരിക്കൽ ഒരു മിശ്ര കുടുംബം താമസിച്ചിരുന്നു. അവരെപ്പറ്റി അറിയുമോ?
എനിക്കറിയാമായിരുന്നു.
-അവരെ അറിയാമായിരുന്നോ? -ഉവ്വ്.
ഒരു മിശ്ര കുടുംബം ഇവിടെ താമസിച്ചിരുന്നു.
രണ്ടു സഹോദരന്മാർ മരിച്ചു, അവരിൽ ഒരാൾ മറ്റെവിടെയോ ജീവിക്കുന്നു.
എനിക്കയാളുടെ വിവരങ്ങൾ അറിയില്ല.
അന്ന് വളരെ മോശം സ്ഥിതിയിലായിരുന്നതിനാൽ ആ വീട് ഇടിഞ്ഞുപൊളിഞ്ഞു പോയി.
പ്രമുഖരായ ആളുകൾ കാലത്തിനും സമൂഹത്തിനുമനുസരിച്ച് നീങ്ങും
അവർ സ്വന്തമായി ചില പ്രത്യേക ഇടങ്ങൾ നിർമ്മിച്ചെടുക്കും.
എൻ്റെ മനസ്സും എൻ്റെ ആത്മാവും
എൻ്റെ ശരീരവും ഞാൻ അവരിലൊരാളല്ല എന്നെന്നോട് പറഞ്ഞുകൊണ്ടിരുന്നു.
ഞാൻ വ്യത്യസ്തനാണ്.
ഡാന്‍സിംഗ് ഓണ്‍ ദ ഗ്രേവ്
കൊലപാതകം. ഇത് വിശേഷാല്‍ ഭീകരമായിരുന്നു.
ഷക്കീര നമാസിയുടെ ജഡം അവരുടെ സ്വന്തം വീടിൻ്റെ മുറ്റത്തുനിന്നു കുഴിച്ചെടുത്തു.
ഒരു പ്രഭുകുടുംബാംഗമായ സ്ത്രീയുടെ ജഡം സ്വന്തം ബംഗ്ലാവിൽ മറവുചെയ്യപ്പെട്ടു.
ഇതൊരു മാനുഷിക ദുരന്തമാണ്.
ഈ കേസിൻ്റെ വസ്തുതകളിൽത്തന്നെ വൈകാരികതയുണ്ടായിരുന്നു.
അതിനാൽ ദിനപ്പത്രങ്ങൾ തമ്മിൽ മൽസരിച്ചു.
വാർത്താചാനലുകൾ തമ്മിൽ മൽസരിച്ചു.
രവീന്ദ്ര രേഷ്മെ മുതിർന്ന പത്രപ്രവർത്തകൻ
അത് ശരിക്കും ഒരു മാദ്ധ്യമവിചാരണയായിരുന്നു.
ഷക്കീരയുടെ ദാരുണ കൊലപാതകത്തിലുള്ള പൊതുജനങ്ങളുടെ ഭയവും ദേഷ്യവും...
അവരെ ജീവനോടെ കുഴിച്ചു മൂടിയ സ്വയം പ്രഖ്യാപിത സ്വാമി ശ്രദ്ധാനന്ദ.
ഇന്നത്തെ വാർത്ത വിശ്വാസ്യതയുടെ കൊലപാതകത്തെപ്പറ്റിയാണ്.
വേഷം മാറിയ ചെകുത്താനെപ്പറ്റിയാണ്.
ഈ നിഷ്ഠൂര കൊലപാതകം വളരെ മുൻകൂട്ടിത്തന്നെ നിശ്ചയിച്ചതാണ്.
അവരുടെ കോടിക്കണക്കിനു രൂപ വിലമതിക്കുന്ന സ്വത്തിലും വസ്തുക്കളിലും കണ്ണുവെച്ച്
തന്നെയാണ് സ്വാമി അവരെ വിവാഹത്തിലേക്ക് ആകർഷിച്ചത്.
ഒരുപാട് പരദൂഷണ കഥകൾ ഉണ്ടായിരുന്നു. എന്നാൽ മാദ്ധ്യമങ്ങളും പോലീസും...
ഇമ്രാൻ ഖുറൈശി മുതിർന്ന പത്രപ്രവർത്തകൻ
...പോലീസുമായി ആ കുടുംബം നടത്തിയ സംഭാഷണങ്ങളെ
...അടിസ്ഥാനമാക്കിയാണ് പൊയ്ക്കൊണ്ടിരുന്നത്.
അതിനാൽ നമുക്കറിയുന്നതിലും അധികം മുഖങ്ങൾ
ഈ മനുഷ്യനുണ്ട്.
ഈ മനുഷ്യൻ സമൂഹത്തിന് ഭീഷണിയാണെന്ന് പറഞ്ഞുകൊണ്ട് കോടതി
ഇയാൾക്ക് ഇളവില്ലാത്ത ജീവപര്യന്തം നൽകിയിരിക്കുന്നു എന്നതാണ് വസ്തുത.
ഇയാൾ മരണം വരെയാണെങ്കിലും അഴിക്കുള്ളിൽ കിടക്കണം.
ശ്രദ്ധാനന്ദയെ ശിക്ഷിച്ചു ദയാഹർജി സമർപ്പിച്ചു
ഇതൊരു വലിയ കേസായിരുന്നു.
ഈ കേസ് കണ്ടപ്പോൾ ഞാൻ ഞെട്ടിപ്പോയി.
ഇത് വായിച്ചപ്പോഴും അതുപോലെതന്നെ ഞെട്ടി.
അഭിഭാഷകൻ, പ്രതിഭാഗം
വാർത്തകളിലാകമാനം. ഓരോ വാർത്താ ചാനലിലും.
"ലക്ഷക്കണക്കിനു രൂപയുടെ വസ്തുവകകൾ. ""അയാൾ കൊന്നു. " അയാളെ ഒരു ഭീകരനായി ചിത്രീകരിച്ചു.
അയാളെ ഒരു ഭീകരനെപ്പോലെ ചിത്രീകരിച്ചു.
ഞാൻ അലോക് വഗ്രേച.
ഞാൻ ഒരു അഭിഭാഷകനാണ്.
ഞാൻ നിയമപരിശീലനം തുടങ്ങിയിട്ട് ഇപ്പോൾ ഏകദേശം 21 വർഷങ്ങളായി.
അപ്പോൾ, ഇതാണത്.
മാദ്ധ്യമവിചാരണ നേരിട്ട ഒരു കേസ് ജയിക്കാൻ വളരെ ബുദ്ധിമുട്ടാണ്.
ശ്രദ്ധാനന്ദയ്ക്ക് എതിരെ സംശയത്തിൻ്റെ ശക്തമായ സൂചിമുനകൾ നീളുന്നുണ്ട്.
എന്നാൽ, സംശയം, എത്ര ശക്തവുമാകട്ടെ, തെളിവിനു പകരമാകുന്നില്ല.
ഈ കേസ് ഈയൊരു കോണിൽ നിന്നും കണ്ടിരുന്നു,
അതായത്, സമൂഹത്തിൻ്റെ താഴേത്തട്ടിൽ നിന്നൊരു വ്യക്തി
സമൂഹത്തിൻ്റെ ഉന്നത തലങ്ങളിലേക്ക് യാത്രചെയ്ത് ഒരു കുറ്റകൃത്യം നടത്തുന്നു,
അപ്പോൾ അയാളെ മാതൃകാപരമായ രീതിയിൽ ശിക്ഷിക്കണം.
ഇതിൽ പണത്തിൻ്റെ വലിയൊരു പങ്കുണ്ട്.
മറ്റുള്ളവർക്ക് ഇയാളെ കള്ളക്കേസിൽ കുടുക്കണം എന്നൊരു താല്പര്യവും ഉണ്ടായിരുന്നതായി കാണാം
'ആൾദൈവം' സ്വതന്ത്രജീവിതം മോഹിക്കുന്നു.
ഇയാൾ ആവശ്യത്തിന് അനുഭവിച്ചു എന്ന് ഞാൻ കരുതുന്നു.
ഇനി ഇയാളെ പോകാനനുവദിക്കണം.
നിങ്ങൾ വിളിക്കുന്ന ആൾ ലഭ്യമല്ല...
ഞാൻ സാഗർ സെൻട്രൽ ജയിലിലുള്ള ശ്രദ്ധാനന്ദയെ ഫോണിൽ കിട്ടാൻ ശ്രമിക്കുകയാണ്.
നിങ്ങൾ വിളിക്കുന്ന നമ്പർ നെറ്റ്വർക്ക് കവറേജ് പരിധിക്ക് പുറത്താണ്...
അയാളെ വിളിക്കാൻ സാധിക്കുന്നില്ല.
നിങ്ങൾ വിളിക്കുന്ന നമ്പർ നെറ്റ്വർക്ക് കവറേജ് പരിധിക്ക് പുറത്താണ്...
ഞാനീ കേസ് വാദിക്കുമ്പോൾ എനിക്ക് 32 വയസ്സുണ്ടായിരുന്നു.
അയാളെ ശിക്ഷാവിമുക്തനാക്കണം എന്ന ലക്ഷ്യത്തോടെയാണ് ഞാൻ വാദിച്ചത്.
നിങ്ങൾ ഒരു കേസിൽ വൈകാരികമായി ഇടപെടുമ്പോൾ അത് വളരെ വേദനാജനകമാണ്.
ഈ പ്രത്യേക കേസിൽ എൻ്റെ അനുഭവം അതായിരുന്നു.
ഇയാളെ ശിക്ഷിച്ച രീതി നിലനിൽക്കില്ല.
ഇതൊരു തെറ്റായ വിചാരണയായിരുന്നു.
അയാൾ... ഒരു വൃദ്ധനാണ്,
കഴിഞ്ഞ 20...25 വർഷങ്ങളായി ഒരു ജയിലിനുള്ളിൽ.
സെൻട്രൽ ജയിൽ സാഗർ (എം. പി)
ഈ വഴിയാണോ?
എനിക്ക് അകത്തേക്ക് പോകാമോ? നന്ദി.
മിസ്റ്റർ ശ്രദ്ധാനന്ദ.
നിങ്ങളെൻ്റെ ജീവൻ രക്ഷിച്ചു.
-ഇത് നിങ്ങൾക്കൊരു നീണ്ട കാലമായിരുന്നു. -അതെ, വളരെ നീണ്ടത്.
-അവർ നിങ്ങളോട് ചോദ്യങ്ങൾ ചോദിക്കും. -തീർച്ചയായും.
നിങ്ങൾക്ക് അവയുടെ ഉത്തരങ്ങൾ നൽകാം.
-ശരി. -ലളിതമാണ്.
നിങ്ങൾക്ക് ആശയക്കുഴപ്പമുണ്ടെങ്കിൽ, അവരോട് വീണ്ടും ചോദിക്കാം.
ഒരു ജഡ്ജി എന്നെ കാണാൻ വന്നിരുന്നു.
അപ്പോൾ അദ്ദേഹം എന്നോട് ചോദിച്ചു,
"നിങ്ങളെന്താണ് ഒരു ദയാഹർജി നൽകാത്തത്?"
ഞാൻ പറഞ്ഞു, "ഞാൻ ഒരു കത്തെഴുതി ഗവർണ്ണർക്ക് അയയ്ക്കാനായി ശ്രമിച്ചുകൊണ്ടിരിക്കുകയാണ്. "
അതെഴുതൂ, എന്തു സംഭവിക്കുമെന്ന് നോക്കാം. എന്തു സംഭവിക്കുമെന്ന് നമുക്ക് നോക്കാം.
-വളരെ നന്ദി. -നന്ദി.
-പിന്നീട് കാണാം. ബൈ. -ബൈ.
സെൻട്രൽ ജയിൽ
മുരളി മനോഹർ ശർമ ഷക്കീരയുടെ രണ്ടാം ഭർത്താവ്
അവരെന്നെ രാജ് എന്ന് വിളിച്ചു.
അവർ വളരെ നല്ലൊരു വ്യക്തിയായിരുന്നു, വളരെ നല്ല...
പെരുമാറ്റവും. അവർ നന്നായി സംസാരിക്കുമായിരുന്നു.
അവർ മോശമായി പെരുമാറുന്നത് ഞാൻ കണ്ടിട്ടേയില്ല.
അവർ പറഞ്ഞു, "രാജ്, ഞാൻ മരിച്ചാൽ,
"എനിക്ക് ദുഃഖമില്ല, കാരണം നിങ്ങളോടൊപ്പം ഞാനെൻ്റെ ജീവിതം പൂർണ്ണമായി ജീവിച്ചു.
"20 വർഷത്തെ വിവാഹജീവിതത്തിൽ എനിക്ക് സാധിക്കാതിരുന്നതാണത്. "
"നിങ്ങളോടൊപ്പം പുറത്തുപോവുക, പുതിയ സ്ഥലങ്ങൾ കാണുക, ജീവിതം ആസ്വദിക്കുക... "
"എൻ്റെ ജീവിതത്തിലെ ഏറ്റവും സുന്ദരമായവ നിങ്ങളോടൊപ്പം ജീവിച്ച നിമിഷങ്ങളാണ്. "
അവർക്ക് മംഗോളിയൻ കണ്ണുകളായിരുന്നു.
അവർക്ക് വലിയ ആഗ്രഹങ്ങളുണ്ടായിരുന്നു.
അവർ റസ്റ്ററൻ്റുകളിൽ പോകാനിഷ്ടപ്പെട്ടു.
അവർ ഭക്ഷണത്തോടൊപ്പം വൈൻ കഴിച്ചു.
പിന്നീട് ഞാൻ പഠിച്ചത് ഒരു സിഗാർ ആദ്യം പല്ലുവെച്ച് കടിക്കണം,
പിന്നെ അതിൻ്റെ സുഗന്ധം ശ്വസിക്കണം,
പിന്നെ അത് പുകയ്ക്കണം എന്നാണ്. എൻ്റെ ഭാര്യ അത് ചെയ്തിരുന്നു.
എൻ്റെ ഭാര്യ വളരെ മോഡേണായിരുന്നു.
ഞാൻ ഷക്കീരയെ ആദ്യമായി കണ്ടത്
ഏതാണ്ട് '82, '83ലായിരിക്കണം.
ബീഗമാണ് ഞങ്ങളെ പരിചയപ്പെടുത്തിയത്.
അവരൊരു നല്ല കുടുംബത്തിൽ നിന്നായിരുന്നു.
സമ്പന്ന മദ്ധ്യവർഗ്ഗം.
കുട്ടികളും നല്ലവരായിരുന്നു.
അവർ അന്ന് പലപ്പോഴും വിഷമിച്ചിരുന്നു,
കാരണം അവരുടെ കയ്യിൽ അധികം പണമില്ലായിരുന്നു.
അവർക്ക് അവരുടെ വസ്തുവിൽ ഒരു വലിയ കെട്ടിടം പണിയാൻ ആഗ്രഹമുണ്ടായിരുന്നു.
പക്ഷേ അവരെ ആരും പിന്തുണച്ചില്ല.
അപ്പോൾ ബീഗം സാഹിബ എന്നോട്,
അവർക്ക് ചില പ്രധാന ബിസിനസ്സുകളുണ്ട്, അവ ഞാൻ നോക്കി നടത്താമോ എന്ന് ചോദിച്ചു,
അതിനായി ബംഗളൂരിലേക്ക് ഒരു യാത്ര നടത്താമോ എന്നും.
ബെംഗലൂരു, 1985
'71, '72 ൽ ഒരു പുതിയ നിയമം അവതരിപ്പിച്ചു.
ദ അർബൻ സീലിങ്ങ് ലാൻഡ് ആക്ട്.
അർബൻ സീലിങ്ങ് പ്രകാരം നിങ്ങൾക്ക് അഞ്ചേക്കർ സ്ഥലം മാത്രമേ സ്വന്തമായിരിക്കാനാവൂ.
ബാക്കി സർക്കാർ ഏറ്റെടുക്കും.
കുടുംബം മുഴുവനും എന്നോട് അവിടെ താമസിച്ച് വസ്തു പ്രശ്നങ്ങൾ പരിഹരിക്കാനപേക്ഷിച്ചു.
ജനാധിപത്യത്തിൽ നിയമങ്ങൾ ആകർഷകങ്ങളാണ്.
നിയമങ്ങൾ വളരെ അയവുള്ളതാണ്
നമുക്കവയിൽ പഴുതുകൾ കണ്ടെത്താനാകും.
അതായത്, ഇന്ന് നിങ്ങൾ അഭിമുഖം നടത്തുന്നു. എന്നെക്കൊണ്ട് ചില രേഖകൾ ഒപ്പിടീക്കുന്നു.
സൂപ്രണ്ടോ DGPയോ എന്നെക്കൊണ്ട് ബലമായി ചെയ്യിച്ചതാണെന്ന് എനിക്കുപറയാം.
എന്നെ അടിച്ചു, അതിനാൽ ഞാൻ അങ്കിതിന് അഭിമുഖം നൽകി.
ഞാൻ സ്വമനസ്സാലെയാണ് അഭിമുഖം നൽകിയത്. എന്നാൽ നിയമം നിയമമാണ്.
അതിനാൽ, അവരുടെ ആഗ്രഹപ്രകാരം ഞാനവർക്കായി വീടുകൾ നിർമ്മിക്കാൻ തുടങ്ങി.
പിന്നീട് ഞാൻ അവരുടെ വസ്തുക്കൾ അർബൻ സീലിങ്ങിൽ നിന്ന് ഒഴിവാക്കിയെടുത്തു.
ഞാനിത് ചെയ്യുമ്പോഴെല്ലാം,
എൻ്റെ പണമായിരുന്നു ചെലവഴിച്ചിരുന്നത്.
ശ്രീമതി ഖലീലി എന്നെ അവരുടെ വീട്ടിൽ താമസിക്കാനായി ക്ഷണിച്ചു.
അങ്ങനെ, '84ൻ്റെ മദ്ധ്യത്തോടെ ഞാൻ അവരുടെ വീട്ടിൽ താമസിക്കാനാരംഭിച്ചു.
മിസ്റ്റർ ഖലീലി ഒരിക്കലും അവരോടൊപ്പം താമസിച്ചില്ല.
അദ്ദേഹം എപ്പോഴും ഇറാൻ, അഫ്ഘാനിസ്ഥാൻ, ശ്രീലങ്ക, ഇറ്റലി, ആസ്ട്രേലിയ
എന്നിവിടങ്ങളിലേക്ക് യാത്ര ചെയ്തു.
വിവാഹജീവിതത്തിൻ്റെ ഏറിയപങ്കും അവർ പിരിഞ്ഞാണ് താമസിച്ചത്.
ആ ദിവസങ്ങളിൽ, '85ൻ്റെ തുടക്കത്തിൽ, അവർ തമ്മിൽ ഒരു വഴക്കുണ്ടായി.
അക്ബർ ഖലീലിയുമായി അവർക്ക് എന്തോ അഭിപ്രായവ്യത്യാസമുണ്ടായിരുന്നു.
ആ വ്യത്യാസങ്ങൾക്കു ശേഷം,
'85ൽ അവർ അദ്ദേഹത്തിൽ നിന്ന് വിവാഹമോചനത്തിനായി ഹർജി നൽകി.
ഒരുകാര്യം ഉറപ്പാണ്,
ആദ്യവിവാഹത്തിൽ അവർ സന്തുഷ്ടയല്ലായിരുന്നു.
വിവാഹമോചനച്ചടങ്ങുകൾ നടക്കുമ്പോൾ അവർ അക്ബർ ഖലീലി
സമ്മാനമായി നൽകിയ ആഭരണങ്ങളെല്ലാം തിരികെനൽകി എന്ന് ഞാനറിഞ്ഞു.
അപ്പോൾ, അവർ പണത്തിനു പിന്നാലെ പോകുന്നൊരു സ്ത്രീയല്ലായിരുന്നു.
വിവാഹമോചനത്തിനു ശേഷം അവർ ഒറ്റയ്ക്ക് താമസിക്കാനാരംഭിച്ചു.
അവരൊരു പരിഷ്കാരിയായ സ്ത്രീയായിരുന്നു.
അവർ വലിയ പാർട്ടികൾക്ക് പോവുകയും വലിയ ആളുകളുമായി സഹകരിക്കുകയും ചെയ്തു.
അവരുടെ ചില സ്വഭാവങ്ങൾ എൻ്റേതിൽ നിന്ന് വളരെ വ്യത്യസ്തമായിരുന്നു.
ഞാൻ അവരോടൊപ്പം ബാംഗളൂരിലെ പല ഓഫീസുകളിലും പോയി, ഞങ്ങളെ ആളുകൾ ഒന്നിച്ചുകണ്ടു.
അപ്പോൾ ഞങ്ങൾ ഒരുമിച്ചാണെന്ന വാർത്ത പരന്നിട്ടുണ്ടാവണം.
ഞങ്ങൾ ഒന്നിച്ചുറങ്ങുകയും ഭക്ഷണംകഴിക്കുകയും ചെയ്തുവെന്ന്. ആളുകളുടെ നാവടക്കാൻ കഴിയില്ല.
അക്കാലത്ത് ഒരു ദിവസം അവർ എന്നോട് ഒരു കാര്യം പറഞ്ഞു.
അവരെന്നെ സ്നേഹിക്കുന്നുവെന്നും, വിവാഹം കഴിക്കാൻ ആഗ്രഹിക്കുന്നുവെന്നും പറഞ്ഞു.
ഞാൻ ഞെട്ടിപ്പോയി, അവർക്കെങ്ങനെ എന്നോടിത് പറയാനാകുമെന്ന് ഞാൻ അത്ഭുതപ്പെട്ടു.
അതെ, ഞാൻ ഒരു സുഹൃത്തായാണ് അവർക്കൊപ്പം താമസിച്ചിരുന്നത്.
പക്ഷേ അവരുമായി എനിക്ക് അങ്ങനെയൊരു ബന്ധവുമില്ലായിരുന്നു.
എന്നിട്ടും അവരെന്നെ വിവാഹം കഴിക്കാനുള്ള നിർദ്ദേശം വച്ചു.
ഞാൻ കരുതി അവർ അപ്പോൾ ഒരു വിവാഹമോചനം കഴിഞ്ഞിട്ടേയുള്ളൂ.
ആറുമാസം പോലുമായിട്ടില്ല.
ഇപ്പോഴവർ വിവാഹിതയായാൽ, ആളുകളെന്തു പറയും?
അവർ പറഞ്ഞു, "സമൂഹം എന്തു പറയുന്നു എന്നു ഞാൻ നോക്കുന്നില്ല. എന്നെ വിവാഹം ചെയ്യുമോ?"
ഭാരതീയ സമൂഹത്തിലെ പുരുഷന്മാർ,
80%ത്തോളം, ഒരു കന്യകയെ വിവാഹം ചെയ്യാനാഗ്രഹിക്കുന്നു.
ഞാനും ഒരു ഭാരതീയനാണ്, അതിനാൽ ഞാനും കുറച്ച് ആലോചിച്ചു.
പിന്നീട് ഞാനാലോചിച്ചു,
"എനിക്ക് ഒരു ദിവസം ഒരു കുടുംബമുണ്ടാകണം. "
അതിനാൽ ഞാൻ 1986ൽ അവരെ വിവാഹം കഴിച്ചു.
ഞങ്ങൾ ഒരു അപ്പാർട്ട്മെൻ്റിലേക്ക് ഒരു സബ്-രജിസ്ട്രാറെ വിളിച്ചു,
സ്പെഷ്യൽ മാര്യേജ് ആക്ട് പ്രകാരം ഞങ്ങൾ വിവാഹിതരായി.
എനിക്ക് സാക്ഷികളായി ഒരു വക്കീലും ഒരു ചാർട്ടേഡ് അക്കൗണ്ടൻ്റും,
ഞങ്ങളെ യാത്രയിൽ സഹായിച്ചിരുന്ന ഒരു ഓട്ടോ ഡ്രൈവറും ഉണ്ടായിരുന്നു.
1986 ഒക്ടോബർ 23
ഷക്കീരയും ശ്രദ്ധാനന്ദയും വിവാഹിതരായി
ഞാനും അവരും വിവാഹിതരായി.
ആ വിവാഹത്തോടെ എനിക്ക് കഷ്ടകാലം തുടങ്ങി!
ആ വിവാഹം എനിക്ക് വളരെ ബുദ്ധിമുട്ടുള്ള കാലമായിരുന്നു.
ഞാനവൾക്ക് മുന്നറിയിപ്പ് നൽകിയിരുന്നു.
അയാൾ ഒരിക്കൽ പറഞ്ഞു,
"എല്ലാവർക്കും അറിയാവുന്ന ഒരേയൊരു ഭാഷ പണത്തിൻ്റേതാണ്. "
പിന്നെ ഞാൻ പെട്ടെന്ന് കേട്ടു
അവൾ അയാളെ വിവാഹം ചെയ്തെന്ന്,
അതോടെ എൻ്റെ ലോകം അവസാനിച്ചു.
ഞാൻ പൂർണ്ണമായി തകർന്നു.
ജൗഹർ നമാസി ഒരു നല്ല സ്ത്രീയായിരുന്നു, പക്ഷേ അവർ കരുതിയത്
1000 വർഷം ചരിത്രമുള്ള ഒരു കുടുംബത്തിലെ പെൺകുട്ടി എങ്ങനെ ഒരു
വിഗ്രഹാരാധകനെ വിവാഹംചെയ്യും? അവളെ അതിന് ജീവനോടെ കുഴിച്ചുമൂടണം.
വിവാഹത്തിന് 10 ദിവസം മുമ്പ് എന്നെ അവരുടെ വീട്ടിലേക്ക് സ്വാഗതം ചെയ്തു,
എന്നാൽ അതിനുശേഷം എല്ലാം മാറി. അമ്മയും മകളും തമ്മിലുള്ള ബന്ധം അവസാനിച്ചു.
അവർ ഞങ്ങളോട് നന്നായിട്ടാണ് പെരുമാറിയത്. എന്നാൽ സാഹചര്യങ്ങൾ ആളുകളെ മാറ്റും.
മതത്തിൻ്റെ കാര്യം വരുമ്പോൾ ആളുകൾ മാറും.
ഇനി പറയുന്നത് ജൗഹർ നമാസി കോടതിയിൽ നൽകിയ മൊഴിയെ അടിസ്ഥാനമാക്കിയാണ്.
ഒരു ആക്ടറാണ് ഇതിന് ശബ്ദം നൽകിയത്
അക്കാലത്ത് അവർ റിച്ച്മണ്ട് റോഡിലുള്ള വീട്ടിലാണ് താമസിച്ചിരുന്നത്.
ആ വസ്തു യഥാർത്ഥത്തിൽ എൻ്റെ പിതാവ് സർ മിർസ ഇസ്മയിലിൻ്റേതായിരുന്നു.
ആ വസ്തു എൻ്റെ മകൾക്ക് നല്‍കിയത് അവളുടെ നാലു പെണ്മക്കൾക്ക് കൊടുക്കാനാണ്,
അവൾ ആ വസ്തു മക്കൾക്കായി കാത്തു സൂക്ഷിക്കുമെന്ന് ഖുറാൻ തൊട്ട് സത്യംചെയ്തു.
ഞാനെൻ്റെ മകൾക്കെതിരെ രണ്ട് സിവിൽ നടപടികൾ ആരംഭിച്ചു.
അവർ വഴക്കുകൂടാൻ ആരംഭിക്കുകയും അവരുടെ മാതാപിതാക്കൾ
എനിക്കെതിരെ ആറേഴു കേസുകൾ കൊടുക്കുകയും ചെയ്തു.
അവർ ഒരു ടെലഗ്രാം അയച്ചു പറഞ്ഞു,
"ഷക്കീരാ, എന്നെ സംബന്ധിച്ച് നീ മരിച്ചു.
"ഇനി നീ സിംഗപ്പൂരിലേക്ക് വരരുത്.
"മിസ്റ്റർ സ്വാമി ശ്രദ്ധാനന്ദയും സിംഗപ്പൂരിലേക്ക് വരാൻ പാടില്ല,
"അയാൾക്ക് ഖലീലി കുടുംബത്തിൽ ഒരിടത്തും സ്വാഗതമില്ല. "
കേസുകൾ എന്നെ ശല്യപ്പെടുത്തിയില്ല.
അവ ഷക്കീരയ്ക്ക് മനഃപ്രയാസമുണ്ടാക്കി.
ഞാനൊരു പുരുഷനാണ്, എനിക്കത് സഹിക്കാനാവും. ഒരുപുരുഷന് ഒരുപാട് കാര്യങ്ങൾ സഹിക്കാനാവും.
ഒരു സ്ത്രീയ്ക്ക് എന്തും സഹിക്കാനാകും,
എന്നാൽ സ്വന്തം കുടുംബം നൽകുന്ന അധിക ദുഃഖം താങ്ങാനാവില്ല.
ഞങ്ങളുടെ വിവാഹജീവിതം നന്നായിരുന്നു.
എന്നാൽ കേസുകൾ ഞങ്ങളെ ബുദ്ധിമുട്ടിക്കാൻ തുടങ്ങി, കോടതിയിൽ ഓരോ ദിവസവും ഓരോ കേസ്.
അത് ഞങ്ങളുടെ ജീവിതം നരകമാക്കി.
അവർ അതിനാൽ വളരെ സമ്മർദ്ദത്തിലായിരുന്നു.
ഡോക്ടർ അവർക്ക് ചില മരുന്നുകൾ നൽകി, അവരത് കഴിക്കുന്നുണ്ടായിരുന്നു.
അവർ വളരെ സമ്മർദ്ദത്തിലായിരുന്നു.
സമാധാനമായി ഉറങ്ങാൻ അവർ ഒരുപാട് മരുന്നുകൾ കഴിക്കുന്നുണ്ടായിരുന്നു.
രാത്രി പാർട്ടികളിൽ നിന്ന് മടങ്ങുമ്പോഴൊക്കെ അവർ രാവിലെ ഗുളികകൾ കഴിക്കുമായിരുന്നു.
അവർ രാവിലെ 9, 10 മണിയോടെ എഴുന്നേൽക്കും.
അവർക്ക് ശരീരഭാരം കൂടാനും കാര്യങ്ങൾ മറക്കാനും തുടങ്ങി.
എല്ലാ സ്ത്രീകൾക്കും ഒരു മകനെ വേണം. അവർക്ക് ഏതാണ്ട് 43,44 വയസ്സുണ്ടായിരുന്നു.
അവളൊരു കുഞ്ഞിനെ ഗർഭം ധരിച്ചു.
ഒരു ആൺകുട്ടി.
ഒരുദിവസം അവർ കുടിച്ച് ഗോവണിയിൽ നിന്ന് വീണു.
ആ സംഭവത്തിൽ അവർക്ക് പരുക്കേറ്റു.
അവരെ രാമകൃഷ്ണ നഴ്സിങ് ഹോമിൽ പ്രവേശിപ്പിച്ചു.
അന്നവർ മരിച്ചില്ല. അന്നവർ മരിക്കേണ്ടതായിരുന്നു.
രണ്ടുദിവസത്തിനു ശേഷം മാസം തികയാതെ ഒരാൺകുഞ്ഞിനെ പ്രസവിച്ചു.
അത് ആരോഗ്യമുള്ള ഒരു കുഞ്ഞായിരുന്നു.
അവൻ ഇപ്പോൾ ജീവിച്ചിരുന്നെങ്കിൽ, നല്ല പ്രായം കണ്ടേനെ.
പിന്നെ... ഞാനും ആ കുഞ്ഞിനെ...
കൈകളിൽ എടുത്തു.
അത് ആരോഗ്യമുള്ള ഒരു കുഞ്ഞായിരുന്നു. പക്ഷേ അവൻ ജീവിച്ചില്ല.
എനിക്കതിൽ എന്തു ചെയ്യാനാകും?
ആളുകൾ ഒരു ഭാഗം മാത്രം പറയുന്ന പലതരത്തിലുള്ള കഥകളും ഇറക്കി,
പക്ഷേ അവർക്കൊരു കുഞ്ഞുണ്ടായി.
ഗർഭം ധരിക്കാൻ ബുദ്ധിമുട്ടായ ഒരു പ്രായത്തിൽ.
ഞങ്ങൾ രണ്ടുപേരും സമ്മർദ്ദത്തിലായിരുന്നു. ഞങ്ങൾ അക്കാലത്ത് ഒരുപട് വഴക്കിട്ടു.
പക്ഷേ ഒരുദിവസം പോലും പിരിഞ്ഞിരുന്നില്ല.
ഒരു ദിവസം ഒരു സംഭവമുണ്ടായി.
അത് 25നോ 27നോ മറ്റോ ആയിരുന്നു.
അന്ന് ഞാൻ രാവിലെ ഹെൽത്ത് ക്ലബ്ബിൽ പോയി.
ഞാൻ ഹെൽത്ത് ക്ലബ്ബിൽ നിന്ന്
തിരിച്ചെത്തി...
പിന്നീട്...
തിരിച്ചെത്തുമ്പോൾ ഞാൻ കണ്ടു
അതായത്...
അവർ അവിടെ മരിച്ചുകിടക്കുന്നു.
ഞാൻ ഞെട്ടിത്തരിച്ചു നിന്നുപോയി. എന്തു ചെയ്യണം എന്നെനിക്ക് മനസ്സിലായില്ല.
അവരുടെ ശരീരം ഒരു ദിവസം മുഴുവനും
ആ അവസ്ഥയിൽ അവിടെ കിടന്നു.
ഈ വാർത്ത പുറത്തുപോകുന്ന കാര്യം ഞാനാലോചിച്ചു, ആളുകളിതറിഞ്ഞാൽ,
ഞാൻ തീർച്ചയായും കൊല്ലപ്പെടും.
കാരണം ഇതിനകം തന്നെ ഇതിലൊരു ഹിന്ദു-മുസ്ലിം വീക്ഷണകോണുണ്ടായിരുന്നു.
അതായിരുന്നു ഞാൻ ഭയപ്പെടാൻ കാരണം.
ആ സമയത്ത് വീട്ടിലെ ജോലിക്കാർ
എന്നെ ഈ ദുരന്തത്തിൽ പിന്തുണയ്ക്കുമെന്ന് പറഞ്ഞു.
അവർ കുഴിയെടുക്കുകയും മറ്റെല്ലാം ചെയ്യുകയും ചെയ്തു.
അവരെ മുസ്ലിം ആചാരപ്രകാരം മറവുചെയ്യണം എന്ന് ഞാൻ കരുതി.
ഞാൻ ആ സമയത്ത് പോലീസിൻ്റടുത്ത് പോകേണ്ടതായിരുന്നു.
ഒരു കുഴപ്പവുമുണ്ടാകുമായിരുന്നില്ല.
പക്ഷേ, ഭയത്തിന് ഒരു മനുഷ്യനെ ശരിയായ തീരുമാനമെടുക്കാൻ
സാദ്ധ്യമല്ലാത്ത വിധം നിയന്ത്രിക്കാനാവും.
അപകടസമയത്ത്, നമുക്കാ കഴിവ് നഷ്ടമാകുന്നു.
അവർ പറയുമായിരുന്നു, "ഞാൻ മരിച്ചാൽ, ഇവിടെത്തന്നെ മരിക്കും.
"എന്നെ ഇവിടെത്തന്നെ അടക്കണം. " അതു പറയുന്നതിന് ഞാനവരെ ശകാരിക്കുമായിരുന്നു.
ഞാൻ രാവിലെ മുതൽ
വൈകുന്നേരം വരെ ഒരു വിഭ്രാന്തിയിലായിരുന്നു.
ശരിയായി ചിന്തിക്കാൻ കഴിയാത്ത ഒരവസ്ഥയിലായിരുന്നു ഞാൻ.
എന്തുചെയ്യണം എന്നറിഞ്ഞില്ല.
കാര്യകാരണങ്ങൾ ആലോചിക്കാൻ എനിക്ക് കഴിഞ്ഞില്ല.
ഞങ്ങളവരെ ഒരു പെട്ടിക്കുള്ളിലാക്കി, ശരിയായ രീതിയിൽ
മുഖവും തലയും പടിഞ്ഞാട്ട് തിരിച്ച്,
മക്കയുടെ ദിശയിൽ വച്ചു. അങ്ങനെയാണ് ഞാനവരെ അടക്കിയത്.
അവർ മരിച്ചത് 1991ലാണ്.
മൂന്നുവർഷം ആരോടെങ്കിലും ഈ സത്യം പറയാൻ,
എനിക്ക് ഭയമായിരുന്നു.
ഭയം മൂലം, ഞാൻ എല്ലാവരോടും അവർ എവിടെയാണെന്നുള്ളതിന് കള്ളം പറഞ്ഞു.
മൂന്നു വർഷങ്ങൾക്കു ശേഷം എല്ലാവരും അവരെപ്പറ്റി അറിഞ്ഞു.
ഒരുദിവസം ഞാൻ അമേരിക്കയിലായിരുന്നപ്പോൾ,
എൻ്റെ ജോലിക്കാർ എന്നെ വിളിച്ചു പറഞ്ഞു
അവരെ എല്ലാവരെയും അറസ്റ്റ് ചെയ്തെന്ന്.
അതിനാൽ അവർ ഷക്കീരയുടെ ജഡം മറവു ചെയ്ത സ്ഥലം പോലീസിനോട് പറഞ്ഞു.
പോലീസിന് ജഡത്തെപ്പറ്റി വിവരം ലഭിച്ചു.
ഈ പാവങ്ങൾ അതിന് അനുഭവിക്കേണ്ടി വരുമല്ലോ എന്ന് ഞാൻ കരുതി.
അതിനാൽ ഞാൻ അമേരിക്കയിൽ നിന്നെത്തി പോലീസിൽ കീഴടങ്ങി.
അവരെന്നെ ലോക്കപ്പിൽ വച്ച് നഗ്നനാക്കി.
ദിവസവും രാത്രി 11, 12 മണിയോടെ ഓഫീസർമാർ വരും
എന്നെ അടിക്കും. അവരെന്നെ പീഡിപ്പിച്ചു.
അവരെന്നെ ഐസ് പാളിമേൽ കിടത്തി.
സത്യത്തിൽ ഞാനെന്ന വ്യക്തി ആരുമല്ലെന്ന് പറഞ്ഞ് എന്നെ കൊല്ലുമെന്ന് ഭീഷണിപ്പെടുത്തി.
അവരെന്നെ പീഡിപ്പിക്കാവുന്നതിൻ്റെ പരമാവധി ചെയ്തു
അതുമൂലം ഞാൻ അവർ പറയുന്നത് ചെയ്യാമെന്ന് സമ്മതിച്ചു. അവർ തന്ന കടലാസുകളിൽ ഒപ്പിട്ടു.
അവർ പറഞ്ഞതെല്ലാം ഞാൻ ചെയ്തു. ആ നരകത്തിൽ നിന്ന് ഒഴിവാകാമല്ലോ എന്നോർത്തു.
അവരെന്നെ കൊല്ലുമെന്ന് ഭീഷണിപ്പെടുത്തി,
ഏറ്റുമുട്ടലിൽ കൊല്ലുമെന്ന് ഭീഷണിപ്പെടുത്തി. "നിങ്ങളെന്തുചെയ്യും?
"അപ്പോൾ ഞങ്ങൾ പറയുന്നത് ചെയ്യുക. "
-അവർ നിങ്ങളുടെ ഭാര്യയായിരുന്നോ? -അതെ.
അവരുടെ പേരെന്തായിരുന്നു?
ഷക്കീര.
-ഷക്കീര? -ഷക്കീര ശ്രദ്ധാനന്ദ.
നിങ്ങൾ അവരുടെ ജഡം ഒരു പെട്ടിയിലാക്കി മറവുചെയ്തോ?
ചെയ്തു.
ഷക്കീര ശ്രദ്ധാനന്ദ നിങ്ങളുടെ ഭാര്യയായിരുന്നു.
നിങ്ങളവരുടെ ജഡം
വീട്ടിൽ നിന്നെടുത്ത ഒരു പ്ലൈവുഡ് പെട്ടിയിൽ ഇട്ട്,
അവളെ ഇവിടെ മറവുചെയ്തോ?
-ഈ അടയാളപ്പെടുത്തിയിടത്ത്? -അതെ.
-നിങ്ങൾക്ക് തീർച്ചയാണോ? -അതെ.
സത്യം പറയണമെന്ന് ഓരോ ദിവസവും ഞാനാലോചിച്ചു.
സബ എൻ്റെകൂടെ ഉണ്ടായിരുന്നു.
എനിക്ക് പലപ്പോഴും അവളോട് പറയണം എന്നുണ്ടായിരുന്നു, പക്ഷേ ഭയമോ വെപ്രാളമോ
മറ്റെന്തോ മൂലം എനിക്കവളോട് പറയാനായില്ല.
എന്തുകൊണ്ട് ഞാൻ മാപ്പുപറഞ്ഞുകൂടാ?
ചിലകാര്യങ്ങൾ തീർച്ചയായും തെറ്റായിരുന്നു.
ഈ തെറ്റുകൾക്ക്,
ഞാൻ അവരുടെ പെണ്മക്കളോട് എപ്പോഴും മാപ്പുചോദിക്കുന്നു.
ഞാനവരെ തീർച്ചയായും സ്നേഹിച്ചിരുന്നു.
എന്നോട് ക്ഷമിക്കണം.
അവർ ഒരിക്കൽ ജീവിച്ചിരുന്നു.
അവരുടെ ഓർമ്മ ജീവിക്കുന്നു.
ഇവിടെ വരുന്ന ആ വ്യക്തി, നിങ്ങൾ ആ ശബ്ദം കേൾക്കുന്നുണ്ടോ?
അയാൾ ഇവിടെയും എത്തും.
ഇത് പരിശോധിക്കാൻ... എല്ലാ ഗേറ്റുകളും.
അയാളീ ശബ്ദമുണ്ടാക്കും. അതിനാൽ, നിങ്ങൾ ആരോടെങ്കിലും പറയും...
കേൾക്കുന്നുണ്ടോ?
അയാളോട് ഇവിടെ വരരുതെന്ന് പറയണം.
അല്ലെങ്കിൽ അയാൾ ഇവിടെയും ആ ശബ്ദമുണ്ടാക്കും.
ശ്രദ്ധാനന്ദയെ അറസ്റ്റ് ചെയ്തു കോടതിനടപടികൾ ആരംഭിച്ചു
ഇത് ലാഭത്തിനായുള്ള ഒരു കൊലപാതകമാണ്. ഇത് സാമ്പത്തിക ലാഭത്തിനായുള്ള ഒരു കൊലപാതകമാണ്.
മുൻ അസിസ്റ്റൻ്റ് കമ്മീഷണർ ഓഫ് പൊലീസ്
അയാളവരെ ചതിച്ചു.
അവരെ ചതിച്ചുകൊന്നു.
അയാളവരെ ശരിക്കും ചതിച്ചു.
അയാൾ അവരെ ബോധരഹിതയാക്കാൻ ഗുളികകൾ നൽകി.
അതിനുശേഷം അയാൾ അവരുടെ ശരീരം ഒരു പെട്ടിയിലാക്കി മറവുചെയ്തു.
അയാൾ ആ വസ്തുവിനു മുന്നിലുള്ള മുഴുവൻ പ്രദേശവും വിറ്റു.
അയാളത് മുഴുവനും വിറ്റു.
അതുമാത്രമായിരുന്നു ബാക്കി.
അതൊരു വലിയ ഭാഗമായിരുന്നു, പക്ഷേ അതുമൂലം
ഈ കേസിനു പരിഹാരമുണ്ടായി, അല്ലെങ്കിൽ ഇത് അസാദ്ധ്യമാകുമായിരുന്നു.
ജഡം പുറത്തെടുത്തശേഷം, അയാളെ കൊലപാതകത്തിന് അറസ്റ്റ് ചെയ്യുമ്പോൾ,
തെളിവോ സാക്ഷികളോ ഇല്ലാത്തതിനാൽ ഏതുവകുപ്പു ചേർക്കണം എന്നത് വളരെ പ്രയാസമായിരുന്നു.
ആരുമത് കണ്ടില്ല.
കുറ്റകൃത്യത്തിന് സാക്ഷികളില്ല.
ഒരു കാവൽക്കാരനും അത് കണ്ടില്ല. ഒരൊറ്റ സാക്ഷിപോലും ഇല്ല.
ഞങ്ങളുടെ അന്വേഷണ സമയത്ത് ഇയാൾ ഒരിക്കലും
ഇവരുടെ മരണത്തെക്കുറിച്ച് പറഞ്ഞിട്ടില്ല, ഒരിക്കലുമില്ല.
ഇയാളെ വിശ്വസിക്കണോ വേണ്ടയോ എന്നു
പറയേണ്ടത് കോടതിയുടെ ചുമതലയാണ്.
ഷക്കീര അവരുടെ പവർ ഓഫ് അറ്റോർണി ശ്രദ്ധാനന്ദയ്ക്ക് നൽകിയിരുന്നു.
ഇയാൾ പണം ചെലവഴിക്കുന്നതിലെ ധാരാളിത്തം മൂലം വലിയ വഴക്കുകൾ ഉണ്ടായിരുന്നു.
ഇയാൾ വസ്തു ചെറിയ പ്ലോട്ടുകളായി തിരിച്ച് അവ വിൽക്കാൻ തുടങ്ങി.
ഷക്കീരയാണ് വസ്തു വിറ്റത്, ഞാനല്ല.
81 റിച്ച്മണ്ട് റോഡിലെ രണ്ടു ഭാഗങ്ങൾ മാത്രമാണ് വിറ്റത്.
ഇത് നടന്നത് അവർ ജീവിച്ചിരുന്നപ്പോഴാണ്.
പിന്നെ, അതെ, പവർ ഓഫ് അറ്റോർണിയായി ഒപ്പിട്ടത് ഞാനാണ്.
പക്ഷേ പണം ലഭിച്ചത് ഷക്കീരയ്ക്കാണ്. എനിക്ക് അതിൽ ഒന്നും ലഭിച്ചില്ല.
ആ പണം ഒരു കൊലപാതകം നടത്താനുള്ളത്രയും ഉണ്ടായിരുന്നുമില്ല.
ഷക്കീരയും അവരുടെ അമ്മയും പെണ്മക്കളും തമ്മിൽ ഒരു വലിയ വ്യവഹാരം നടന്നിരുന്നു,
വസ്തുവിൻ്റെ അവകാശം തിരിച്ചുപിടിക്കാൻ.
ഷക്കീര ഖലീലിയ്ക്ക് തൻ്റെ മുൻ കുടുംബത്തോട് വളരെയധികം കോപമുണ്ടായിരുന്നു
അതിനാലവർ
ശ്രദ്ധാനന്ദയുടെ പേരിൽ ഒരു വിൽപ്പത്രമുണ്ടാക്കി,
അവർക്ക് അരുതാത്തതെന്തെങ്കിലും സംഭവിച്ചാൽ തൻ്റെ സ്വത്തിനുമുഴുവൻ അയാളെ അവകാശിയാക്കി.
എനിക്കാ വിൽപ്പത്രത്തെപ്പറ്റി ഒന്നുമറിയില്ലായിരുന്നു.
എനിക്കറിയില്ലായിരുന്നു.
ശ്രദ്ധാനന്ദയെ വിട്ടയച്ചാൽ, അയാൾക്ക് വസ്തുക്കളെല്ലാം ലഭിക്കും.
ശ്രദ്ധാനന്ദയെ ശിക്ഷിച്ചാൽ,
സ്വത്തുക്കളെല്ലാം അവർക്ക് ലഭിക്കും.
മറ്റുള്ളവർക്ക് ഇയാളെ കള്ളക്കേസിൽ കുടുക്കണം എന്നൊരു താല്പര്യവും ഉണ്ടായിരുന്നതായി കാണാം
ഷക്കീരയുടേത് പണമില്ലാത്ത ബാങ്ക് അക്കൗണ്ടുകളായിരുന്നു.
സ്റ്റേറ്റ് ബാങ്ക് ഓഫ് ഇൻഡ്യ
ആ അക്കൗണ്ടുകളുടെ പവർ ഓഫ് അറ്റോർണിയാണ് അവരെനിക്ക് തന്നത്.
നിങ്ങൾക്ക് എന്തുവേണമെങ്കിലും ചെയ്യാം.
ഞാൻ ആ പവർ ഓഫ് അറ്റോർണി ഒരിക്കൽ മാത്രമാണ് ഉപയോഗിച്ചത്
എസ്. എസ്. ഹൗസിങ്ങ് ഫിനാൻസ് തുടങ്ങാൻ.
കാരണം അതിലെനിക്ക് ഒപ്പുവയ്ക്കേണ്ടിയിരുന്നു അവർക്കും ഡയറക്ടറായി ഒപ്പുവയ്ക്കണമായിരുന്നു
ഞാനവർക്ക് ഒരു വീടും പണിഞ്ഞു. എസ്. എസ്. മാൻഷൻ ഇപ്പോഴുമുണ്ട്.
ഞങ്ങളത് ഒരുമിച്ചാണ് ചെയ്തത്. വിവാഹശേഷം ഞങ്ങളത് ഒരുമിച്ചാണ് ചെയ്തത്.
അതൊരു സുന്ദരമായ കെട്ടിടമാണ്.
എസ്. എസ്. മാൻഷൻ
എസ്. എസ്.
ഷക്കീര എസ്. എസ്. ശ്രദ്ധാനന്ദ
ന്യായവാചകം പറയും പോലെ,
"ആളുകൾ കള്ളം പറഞ്ഞേക്കാം, പക്ഷേ സാഹചര്യങ്ങൾ പറയില്ല. "
സാഹചര്യത്തെളിവുകളുള്ള ഒരു കേസിൽ, ആത്യന്തികമായി,
സാഹചര്യങ്ങളുടെ ശ്രേണിയിൽ നിങ്ങൾ ഒരു കണ്ണിയെങ്കിലും പൊട്ടിക്കാൻ ശ്രമിച്ചാൽ
മുതിർന്ന അഭിഭാഷകൻ, പ്രോസിക്യൂഷൻ
ആ ശ്രേണി മുഴുവൻ തകരും.
നിങ്ങളെ വിട്ടയയ്ക്കും.
നേരിട്ടുള്ള തെളിവുകളില്ലെങ്കിൽ ഭാരതീയ സാഹചര്യത്തിൽ
കുറ്റക്കാരനെന്ന് കണ്ടെത്താൻ വിഷമമാണ്.
കോടതിയെ ബോദ്ധ്യപ്പെടുത്താനായി സാഹചര്യത്തെളിവുകൾ
നിർമ്മിച്ചെടുക്കുന്നത് കുറച്ച് ബുദ്ധിമുട്ടാണ്, എങ്കിലും
ഞാന്‍ ചിന്തിച്ചു, സാധാരണ പ്രോസിക്യൂഷൻ ഭാഗത്തിന്...
മുൻ ഇൻസ്പെക്ടർ ജനറൽ ഓഫ് പോലീസ്
...അക്കാര്യം നല്ല രീതിയിൽ ചെയ്യാനാവുമെന്ന് എനിക്ക് തോന്നിയില്ല.
ഈ കേസിന് പ്രത്യേക ശ്രദ്ധ ആവശ്യമാണെന്ന് എനിക്ക് തോന്നി, കാരണം
ഇതൊരു അതിക്രൂരമായ കാര്യമായിരുന്നു എന്നെനിക്കുറപ്പായിരുന്നു,
കുറ്റാരോപിതനെ ശിക്ഷിക്കാനായി ഇത്
ശരിയായ രീതിയിൽ അവതരിപ്പിക്കേണ്ടതുണ്ടെന്നും.
ഞാൻ നാഗേഷിനോട് സംസാരിച്ചു.
ഞാൻ പറഞ്ഞു, "നിങ്ങളീ കേസ് ഏറ്റെടുക്കണം. കോടതിയിൽ അവതരിപ്പിക്കണം.
സർക്കാർ ഒരു സ്പെഷൽ പബ്ലിക് പ്രോസിക്യൂട്ടറെ നിയമിക്കണമെന്നും ഞാനാഗ്രഹിച്ചു. "
ഈ കേസിൽ ഫയൽ ചെയ്ത അവസാന റിപ്പോർട്ട് പഠിച്ച ശേഷം,
ഇത് വളരെ ബുദ്ധിമുട്ടാണെന്ന് ഞാൻ കരുതി.
നേരിട്ടുള്ള തെളിവില്ല.
മുതിർന്ന അഭിഭാഷകൻ, പ്രോസിക്യൂഷൻ
ഞങ്ങൾക്ക് സാഹചര്യത്തെളിവുകളെ ആശ്രയിക്കേണ്ടിവന്നു
അത് എനിക്കു ലഭിച്ച
ഒരു വെല്ലുവിളിയായിരുന്നു.
ഈ പ്രത്യേക കേസിൽ സ്വാഭാവികമായൊരു വിടവുണ്ട്.
മൃതശരീരം കണ്ടെടുത്തത് മാത്രമാണ് ആകെയുള്ളൊരു തെളിവ്.
എന്നാൽ സ്വതന്ത്രമായ തെളിവുകളുപയോഗിച്ച് ആ കൊലപാതക കർമ്മം തെളിയിക്കണം.
നടന്നത് വളരെ വിചിത്രമായൊരു കാര്യമായിരുന്നു.
എല്ലാം വിഡിയോയിലാക്കി. സംഭവങ്ങളുടെ മുഴുവൻ സീക്വന്‍സും വീഡിയോയിലാക്കി.
അവര്‍ 81 റിച്ച്മണ്ട് റോഡിലെ ഈ വീട്ടില്‍ എത്തിയ ഉടൻ തന്നെ,
കുറ്റാരോപിതൻ തൻ്റെ പോക്കറ്റിൽ കയ്യിട്ട് വീട്ടിൻ്റെ താക്കോലെടുത്ത്
പൂട്ട് തുറക്കുന്നു.
അയാളവിടെ നിൽക്കട്ടെ. നിങ്ങൾ മുന്നോട്ട് പോകൂ.
അപ്പോൾ നിങ്ങൾക്ക് താക്കോലുകൾ മുദ്രവയ്ക്കാതിരുന്നതിൻ്റെ
സാദ്ധ്യത തള്ളിക്കളയാനാകില്ല.
31ന് അന്വേഷണ ഉദ്യോഗസ്ഥൻ ആരോപിതനുമായി വീട്ടിനുള്ളിൽ പോകുന്നു
അവിടെനിന്ന് എട്ടുതരം മരുന്നുകൾ കണ്ടെത്തുന്നു,
അവർക്ക് ഒരു പ്രത്യേക വിഷമോ മയങ്ങാനുള്ള മരുന്നോ നൽകിയെന്ന് തെളിയിക്കാന്‍.
എന്തിനയാൾ തനിക്കെതിരെയുള്ള തെളിവുകളായി ഉപയോഗിക്കാൻ
ആ ഗുളികകൾ മൂന്നുനാലുകൊല്ലം അവിടെ സൂക്ഷിക്കണം.
ആ താക്കോലുകൾ അന്വേഷണ ഉദ്യോഗസ്ഥന് ലഭിച്ചിരുന്നില്ലേ?
അയാളായിരിക്കുമോ ആ മരുന്നുകൾ അവിടെ കൊണ്ടുവച്ചത്?
കാരണം ആ മരുന്നുകൾ വളരെ വിലകുറഞ്ഞവയായിരുന്നു. വിലകൂടിയവയല്ല.
ആ മരുന്നുകൾ നാലുകൊല്ലങ്ങളോളം ആ വീട്ടിൽ സൂക്ഷിക്കുന്നതിന് മറ്റൊരു ലക്ഷ്യവുമില്ല.
ഇതാണ് ആ ശ്രേണിയിലെ പിഴവ്.
ആ മരുന്നുകൾ കണ്ടെടുത്തത് സംശയാസ്പദമാണ്.
അറിവിലേക്കായി, സ്വാമി,
നിങ്ങളുടെ പേരിലുള്ള കുറ്റം ഷക്കീര ഖലീലിയെ ജീവനോടെ കുഴിച്ചുമൂടി എന്നതാണ്.
ഇതൊരു കള്ളമാണ്.
ഞാനിത് ഒരിക്കലും ഏൽക്കില്ല.
ഒരു പുരുഷന് ഒരു സ്ത്രീയെ ജീവനോടെ കുഴിച്ചുമൂടുന്ന ക്രൂരത കാട്ടാനാവില്ല.
ഇതിൽ ഒരു സത്യവുമില്ല.
ഇത് പച്ചക്കള്ളമാണ്. അത്രയേയുള്ളൂ.
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ പുനലൂര്‍ ചന്ദ്രശേഖരന്‍